**Biedrība „Latvijas petanka sporta federācija”**

vienotais reģ. Nr.40008143066

**Biedru ārkārtas kopsapulces protokols Nr.1**

**2022. gada 13. janvārī**

sapulces sākums plkst. 19.00

Sapulce notiek – attālināti, Microsoft Teams interneta platformā.

Biedru ārkārtas kopsapulci sasaukusi biedrības „Latvijas petanka sporta federācija” (turpmāk – LPSF) valde, pamatojoties uz LPSF valdes lēmumu 08.01.2022 protokols Nr.2, LPSF Statūtos noteiktā kārtībā par to 08.01.2022 rakstiski paziņojot visiem LPSF biedriem, informējot par sapulces sasaukšanu attālināti Microsoft Teams interneta platformā, darba kārtību un lēmumu pieņemšanas kārtību.

LPSF biedru kopsapulci atklāj LPSF valdes loceklis Ivars Dzenītis. Tiek konstatēts, ka uz 13.01.2022. **LPSF ir 9 (deviņi) biedri un kopsapulcē attālināti piedalās 9 (deviņi) biedri:**

* sporta klubs “Upesciems” (pārstāv Alvis Zīriņš),
* biedrība „Sporta klubs „Boule”” (pārstāv Ieviņa Dzenīte),
* Ventspils kērlinga klubs (pārstāv Inga Apmane);
* Rīgas Petanka (pārstāv Aividss Švarcs);
* JRFPC (jauniešu regbija, futbola un petankas klubs) UPESCIEMA WARRIORS (pārstāv Edgars Silovs);
* biedrība “Sporta klubs “Petanks Ērģeme”” (pārstāv Mārtiņš Kreilis);
* biedrība ”Lapmežciema “Vikingi” (pilnvarota pārstāvēt Laura Martinsone)(sapulcei pievienojās 19:30);
* biedrība “Interešu klubs “Doks” (pārstāv Arta Miķelēna);
* biedrība “Sport Boules Club Riga” (pārstāv Andis Paļeļunas)

**LPSF biedru ārkārtas kopsapulce ir lemttiesīga un var uzsākt darbu.**

**Kopsapulcei tiek veikts video un audio ieraksts.**

Sapulces darbā piedalās arī LPSF valdes locekļi Ivars Dzenītis, Kristaps Stepiņš, Beāte Blūma, Andris Padrevics, kā arī atbildīgais par LPSF interneta mājaslapu Vilnis Frēlihs.

Atbilstoši LPSF Statūtiem kopsapulci vada LPSF prezidents, bet LPSF prezidents Kristaps Stepiņš piedāvā, ka biedru kopsapulci vada valdes loceklis Ivars Dzenītis. Biedru kopsapulce par sapulces vadītāju vienbalsīgi („par”- 8, „pret”-0, „atturas”- 0) **ievēl LPSF valdes locekli Ivaru Dzenīti,** par **protokolisti – Kristapu Stepiņu** („par”- 6, „pret” -0, „atturas”- 1 (SK Petanks Ērģeme nepiedalās balsojumā)), nolemj vienbalsīgi balsu skaitīšanu uzticēt **Vilnim Frēliham**. Biedru kopsapulce balso par jaunā uzņemtā biedra “Sport Boules Club Riga” tiesībām balsot biedru kopsapulcē („par”- 6, „pret”-0, „atturas”- 1 (JRFPC Upesciema Warriors)), **nolemj atļaut “Sport Boules Club Riga” balsot biedru kopsapulcē.**

Biedri apstiprina valdes izsludināto Biedru ārkārtas kopsapulces darba kārtību un jautājumu izskatīšanas secību:

1. 2022. gada LČ nolikums – Ivars Dzenītis;
2. 2022. gada kalendāra apstiprināšana – visi biedri;
3. Izmaiņu LPSF statūtos apspriešana – Andris Padrevics;
4. LPSF šī gada noslēguma pasākuma iespēju un finansējuma saskaņošana – Ivars Dzenītis.

**Kopsapulces norise:**

**1.**

**I.Dzenītis piedāvā biedriem izskatīt un vienoties par LPSF valdes sagatavoto LČ nolikuma piedāvājumu.**

**1.1. Par LČ nolikuma punktu 1.4.1.** LPSF valde piedāvā neizšķirt atsevišķas disciplīnas LČ kā tas bija agrāk, bet izvēlēties vienu no diviem variantiem – ļaut veidot no dažādiem klubiem vai ļaut veidot tikai viena kluba spēlētājiem. M.Kreilis min trīs problēmas ar kurām sastapsies klubi un spēlētāji, ja ļaus veidot komandas no dažādiem klubiem. Kā pirmā problēma tiek minēta spēļu formastērpu daudzveidība. Kā otrais tiek minēts fakts, ka var mainīties pašvaldību skatījums uz finansējumu piešķiršanu klubiem. Trešā problēma var rasties, ka daudziem spēlētājiem zudīs interese cīnīties LČ, jo pārējās komandas būs izveidotas spēcīgākas. I.Apmane piedāvā risinājumu, ka LPSF valde paziņo pašvaldībām par tās spēlētāju iekļaušanu izlases sastāvā.

**1.1.1. Balsojums par LPSF valdes ierosinātām izmaiņām** LČ nolikuma 1.4.1. punktā (ļaut veidot komandas no tikai no viena kluba spēlētājiem):

**PAR – 3** (JRFPC Upesciema Warriors, SK “Petanks Ērģeme”, “Sport Boules Club Riga”)

**1.1.2 Balsojums par LPSF valdes ierosinātām izmaiņām** LČ nolikuma 1.4.1. punktā (ļaut veidot komandas no dažādu klubu spēlētājiem):

**PAR – 6** (IK “Doks”, Rīgas Petanka, Lapmežciema “Vikingi”, SK “Upesciems” ,SK „Boule”, Ventspils kērlinga klubs**)**

**1.2. Par LČ nolikuma punktu 2.1.** LPSF valde piedāvā licences maksu 13,00 (trīspadsmit) EUR, palielinot to par 3 (trīs) eiro vairāk nekā iepriekšējā sezonā. I.Apmane piedāvā pacelt licences maksu uz 15,00 (piecpadsmit) EUR, lai paceltu ienākumus federācijai, ko tālāk varētu ieguldīt posmu organizēšanā un citās nepieciešamās pozīcijās, lai federācijai neiztrūktu līdzekļi, kad tie būtu nepieciešami. E.Silovs piekrīt I.Apmanes viedoklim. E.Silovs piedāvā valdei celt arī biedru naudu, pamatojot to ar dažādu cenu paaugstināšanos. I.Dzenītis pamato, ka ar 13,00 (trīspadsmit) EUR licences maksu, federācijas ieņēmumi būtu tādi paši kā iepriekšējās sezonas.

**1.2.1. Balsojums par LPSF valdes ierosinātām izmaiņām** LČ nolikuma 2.1. punktā (pacelt licences maksu uz 13,00 (trīspadsmit) EUR):

**PAR – 1** (“Sport Boules Club Riga”)

**1.2.2. Balsojums par I.Apmanes ierosinātām izmaiņām** LČ nolikuma 2.1. punktā (pacelt licences maksu uz 15,00 (piecpadsmit) EUR):

**PAR – 8** (IK “Doks”, JRFPC Upesciema Warriors, Rīgas Petanka, Lapmežciema “Vikingi”, SK “Upesciems” ,SK „Boule”, Ventspils kērlinga klubs, SK “Petanks Ērģeme”)

**1.3. Par LČ nolikuma punktu 4.3.** LPSF valde piedāvā divus variantus – samazināt spēļu laiku par 5 minūtēm vai samazināt līdz 1 papildus kašonetam iepriekšējo divu vietā. E.Silovs piedāvā samazināt par vienu kašonetu, lai atrisinātu domstarpības par to cik izspēles vēl spēlē ir palikušas. I.Apmane piedāvā skatīties Eiropas un pasaules čempionātu virzienā, bet E.Silovs apstiprina, ka katru EČ vai PČ ir citādāk un tas tiek pieņemts pirms čempionāta. A.Paļeļunas iesaka samazināt laiku, lai neievilktos sacensības un neaizspēlētos līdz tumsai. A.Švarcs piedāvā samazināt gan laiku, gan kašoneta izspēli. E.Silovs piedāvā veikt izmaiņas, ka tikai finālspēle par pirmo vietu ir bez laika limita, pamatojoties ar to, ka dažreiz fināls beidzās ātrāk par trešās vietas spēli. A.Zīriņš piekrīt E.Silova viedoklim. I.Dzenītis oponē, ka daudziem spēlētājiem ir svarīgi arī cīnīties par trešo vietu, nevis tikai par pirmo un piedāvā sākt spēli par pirmo vietu 10 minūtes vēlāk.

**1.3.1. Balsojums par LPSF valdes ierosinātām izmaiņām** LČ nolikuma 4.3. punktā (samazināt spēles laiku par vienu kašonetes izspēli):

**PAR – 8** (IK “Doks”, JRFPC Upesciema Warriors, Rīgas Petanka, Lapmežciema “Vikingi”, SK “Upesciems” ,SK „Boule”, “Sport Boules Club Riga”, SK “Petanks Ērģeme”)

**1.3.2. Balsojums par LPSF valdes ierosinātām izmaiņām** LČ nolikuma 4.3. punktā (samazināt spēles laiku par 5 minūtēm):

**PAR – 1** (Ventspils kērlinga klubs)

**1.3.3. Balsojums par** LČ nolikuma 4.3. punkta nemainīšanu “Finālspēles par pirmo un trešo vietu notiek bez laika ierobežojuma, līdz 13 punktiem”:

**PAR – 7** (IK “Doks”, Rīgas Petanka, Lapmežciema “Vikingi”, SK “Upesciems” ,Ventspils kērlinga klubs, “Sport Boules Club Riga”, SK “Petanks Ērģeme”)

**1.3.4. Balsojums par** LČ nolikuma 4.3. punkta mainīšanu uz “Finālspēle par pirmo vietu notiek bez laika ierobežojuma, līdz 13 punktiem”:

**PAR – 2** (JRFPC Upesciema Warriors, SK „Boule)

**1.4. Par LČ nolikuma sadaļu 5.** LPSF valde piedāvā mainīt A līgas spēlētāju daudzumu no 24 uz 32. LPSF valde piedāvā arī izmainīt kvalifikācijas izspēļu kārtību un izspēļu kārtību pie konkrētu spēlētāju skaita. I.Apmane piedāvā valdei precizēt izspēļu kārtību, lai būtu skaidrs cik spēlētāji mainās starp A un B līgu. I.Apmane piedāvā valdei koriģēt izspēļu kārtību, lai pēc tam nerastos pārpratumi spēlētāju starpā. E.Silovs piedāvā otrajā posmā spēlēt divus apļa turnīru, nevis valdes piedāvāto viena apļa un izslēgšanas spēļu variantu. Valde piedāvā samazināt spēles par vienu Šveices sistēmas kārtu, bet aizvadīt par vienu izslēgšanas spēli vairāk. I.Apmane iebilst par to, ka nav precīzi definēts precīzs komandu skaits pie kura darbojas šī izspēle, jo Pasaules un Eiropas čempionātos tiek izspēlēta vēl viena spēle ar iespēju arī zaudēt.

**1.4.1. Balsojums par** LČ nolikuma 5.2.2 punkta atstāšanu valdes piedāvātajā variantā:

**PAR -** 6

**1.4.2. Balsojums par** LČ nolikuma 5.2.2 punkta mainīšanu uz divu apļu turnīru:

**PAR –** 3

**1.5. Par LČ nolikuma punktu 6.4.** Valde piedāvā atļaut tiesnesim vai žūrijai pēc pieprasījuma spēlētājam veikt alkohola testu, ņemot vērā, visus Latvijas Republikas likumus u.c. normatīvos aktus.

**1.5.1. Balsojums par** LČ nolikuma 6.4. papildinājumu par alkohola testu pieprasīšanu:

**PAR –** 7 (Rīgas Petanka, Lapmežciema “Vikingi”, SK “Upesciems” ,SK „Boule”, Ventspils kērlinga klubs, SK “Petanks Ērģeme”, “Sport Boules Club Riga”)

**ATTURAS –** 2 (JRFPC Upesciema Warriors, IK “DOKS”)

**2.**

**I.Dzenītis piedāvā biedriem izskatīt un vienoties par LPSF valdes sagatavoto LČ kalendāra piedāvājumu.**

**2.1. Par LČ kalendāru.** Valde iepazīstina ar saņemtajiem un apstiprinātajiem datumiem par sacensību organizēšanu. I.Dzenītis izskaidro, ka tiek izmainīts Baltic Masters vienspēlēs uz Baltic MIX sacensībām un datumi ir saskaņoti ar Lietuvas un Igaunijas federācijām. I.Apmane iebilst, ka valde pārāk maz komunicēja ar saviem biedriem par kalendāra salikšanu. Biedri kopīgi sadala posmu organizēšanu.

**2.1. Balsojums par** LČ 2022. gada sezonas kalendāru:

**PAR –** 9 (Rīgas Petanka, Lapmežciema “Vikingi”, SK “Upesciems” ,SK „Boule”, Ventspils kērlinga klubs, SK “Petanks Ērģeme”, “Sport Boules Club Riga”, JRFPC Upesciema Warriors, IK “DOKS”)

**KOPSAPULCE NOLĒMA :**

**Apstiprināt LČ 2022. gada sezonas kalendāru.**

**Balsojums par** atļaušanu rīkot LČ uz 13m gariem un 3,5m platiem laukumiem un minimums 16 laukumi.

**PAR –** 8 (IK “Doks”, JRFPC Upesciema Warriors, Rīgas Petanka, Lapmežciema “Vikingi”, SK “Upesciems” ,SK „Boule”, SK “Petanks Ērģeme”, “Sport Boules Club Riga”)

**PRET –** 1 (Ventspils kērlinga klubs)

Biedrības LPSF kopsapulces vadītājs Ivars Dzenītis rezumē, ka kopsapulces dienas kārtības jautājumi ir izskatīti un kopsapulce savu darbu beidz plkst. 23:10

Sapulces vadītājs  **Ivars Dzenītis**

Protokolēja **Kristaps Stepiņš**